
Organizacija odmora i prehrane 
Rad predškolskih ustanova, osnovnih i srednjih škola u školskoj godini 2020./2021. 
- dodatna pojašnjenja 


Vezano uz Modele i preporuke za rad u uvjetima povezanima s COVID-19, pedagoška/školska godina 2020- 
/2021. Ministarstva znanosti i obrazovanja kao i Upute za sprječavanje i suzbijanje epidemije COVID-19 
vezano za rad predškolskih ustanova, osnovnih i srednjih škola u školskoj godini 2020./2021. Hrvatskog 
zavod za javno zdravstvo i Ministarstvo znanosti i obrazovanja od 24. 08. 2020., temeljem upita građana i 
djelatnika škola, dostavljamo sljedeća pojašnjenja: 


Nužnost odmora tijekom boravka u školi pod kojima učenici izlaze iz učionice 
Nužno je tijekom boravka učenika u školi organizirati odmore pod kojima učenici mogu izaći iz učionice. 


Posebno se preporučuje da učenici izađu na otvoreno tijekom odmora kada god to vremenske prilike 
dozvoljavaju. 


Odmori izvan učionice nužni su zbog očuvanja tjelesnog i mentalnog zdravlja i dobrobiti učenika te zbog 
boljeg održavanja i usmjeravaju pažnje tijekom nastave. 


Nadalje, mogućnost izlaska učenika iz učionica tijekom odmora nužna je kako bi se mogle provjetriti 
učionice. 


Hrana donesena od kuće 


Hranu pripremljenu u obiteljskom domu u higijenskim uvjetima svako dijete može donijeti u školi i 
konzumirati u školi, kao što se je uobičajeno hrana donosila u školu prije pandemije. 


Higijenski uvjeti podrazumijevaju pranje ruku prije pripreme obroka, pranje namirnica tekućom vodom ako 
se namirnice ne mogu termički obraditi (voće ili povrće) te termička obrada namirnica. 


Hranu treba uredno zapakirati da se izbjegne onečišćenje u školskoj torbi. 
Prije konzumacije hrane, dijete treba oprati ruke vodom i sapunom. 


Djecu je potrebno poticati da ne dijele hrane i pića s drugim osobama. 

